खेसारी लाल यादव की बेटी ने कैमरे पर खोला राज, बताया कहां से लाते हैं पापा ढेर सारा सोना- देखें Viral Video  
खेसारी लाल यादव की बेटी ने कैमरे पर खोला राज
मीडिया के सामने बताया कहां से लाते हैं पापा ढेर सारा सोना
खेसारी लाल यादव की बेटी का वीडियो हुआ वायरल
भोजपुरी सिनेमा (Bhopuri Cinema) के सुपरस्टार खेसारी लाल यादव (Khesari Lal Yadav) फिल्मों के अलावा अपने गानों और धमाकेदार वीडियो को लेकर खूब सुर्खियों में रहते हैं. ऐसा ही कुछ हाल उनके हाल के वीडियो में भी देखने को मिल रहा है. लेकिन इस वीडियो में खेसारी लाल यादव से ज्यादा उनकी बेटी सबका ध्यान खींच रही है. इस टिकटॉक वीडियो (TikTok Video) में खेसारी लाल यादव की बेटी ने अपने पिता से जुड़ा एक राज खोला है, जिसे सुनकर कोई भी हैरान हो जाए. भोजपुरी स्टार खेसारी लाल यादव की बेटी का यह वीडियो सोशल मीडिया पर खूब धमाल मचा रहा है. दरअसल यह एक टिकटॉक वीडियो (TikTok Video) है.

दरअसल, वीडियो में मीडिया वाले खेसारी लाल यादव (Khesari Lal Yadav) की बेटी से पूछते हैं कि आपके पापा गोल्ड बहुत पहनते हैं. इतना गोल्ड वह कहां से लाते हैं. मीडिया के इस प्रश्न का खेसारी लाल यादव की बेटी ने बड़ा दिलचस्प जवाब दिया और कहा, "खरीदकर." सुपरस्टार की बेटी का यह जवाब सुनकर वहां मौजूद लोग हंसने लगते हैं और वहीं खेसारी लाल यादव कहते हैं कि बहुत सही बोला. वीडियो में खेसारी लाल यादव की बेटी का क्यूट अंदाज लोगों को काफी पसंद आ रहा है, साथ ही यूजर्स इसपर खूब कमेंट भी कर रहे हैं. 


बता दें कि खेसारी लाल यादव (Khesari Lal Yadav) ने भोजपुरी सिनेमा में अपने दमदार गानों और फिल्मों से लोगों के दिलों में खूब जगह बनाई है. खासकर जब भी खेसारी लाल यादव एक्ट्रेस काजल राघवानी के साथ नजर आते हैं तो उनके गाने और फिल्म अलग ही धमाल मचाते हैं. कुछ ही दिनों पहले खेसारी लाल यादव के छठ गीत ने भी फैंस का खूब दिल जीता था, साथ ही इसका वीडियो खूब वायरल भी हुआ था.